**«Զոհաբերելով զինվորին»** (անգլ.՝ Pawn Sacrifice), ռեժիսոր Էդվարդ Ցվիկի կողմից նկարահանված ամերիկյան կենսագրական ֆիլմ։ 2014 թվականի սեպտեմբերին ցուցադրվել է Տորոնտոյի կինոփառատոնում։ Վարձույթում թողարկումը կայացել է 2015 թվականին։

Սյուժե
------

Ֆիլմը պատմում է ամերիկացի գրոսմայստեր Բոբբի Ֆիշերի մասին, ով 1972 թվականին՝ Սառը պատերազմի բուռն շրջանում, շախմատի աշխարհի չեմպիոնի կոչման համար խաղացել է Բորիս Սպասկու հետ։

Դերերում
--------

* Թոբի Մագուայեր - Ռոբերտ Ֆիշեր
* Շեյմուս Դեյվի-Ֆիցպատրիկ - երիտասարդ Բոբբի Ֆիշերը
* Էյդեն Լավկամպ - երեխա Բոբբի Ֆիշերը
* Լև Շրայբեր - Բորիս Սպասկի
* Փիթեր Սարսգաարդ - Ուիլյամ Լոմբարդի
* Լիլի Ռեյբ - Ջոան Ֆիշեր
* Սոֆի Նելիսս - երեխա Ջոանը
* Ռոբին Վայգերտ - Ռեգինա Ֆիշեր
* Մայքլ Ստալբերգ - Փոլ Մարշալ
* Էվելին Բրոշու - Դոննա
* Կատի Նոլան - Մարիա
* Էդվարդ Զինովև - Եֆիմ Գելեր

Անվան նշանակություն
-------------------

Ռեժիսոր Էդվարդ Ցվիկը ֆիլմի անունն այսպես է բացատրում. «Կան Հենրի Քիսինջերը և Ռիչարդ Նիկսոնը, ովքեր զանգել են Բոբբի Ֆիշերին. կան Բրեժնևը և ԱԱԿ-ի գործակալները, ովքեր հետևում էին Բորիս Սպասկուն։ Երկուսն էլ իրենց ժողովրդի (ձեռքում) զինվորներ էին»։

Ընկալում
--------

Ֆիլմը հիմնականում դրական արձագանք ստացավ։ Rotten Tomatoes կայքում 80 գրախոսությունների հիման վրա, 10-ից 6,5 միջին բալով, ֆիլմն ստացավ 71 % գնահատական։ Metacritic կայքում ֆիլմը 29 գրախոսությունների հիման վրա ունի 100-ից 65 գնահատականը, ինչը համապատասխանում է «հիմնականում դրական արձագանքներ» կարգավիճակին։ Պավել Մալետին. «Ես շատ բարձր չէի գնահատի ֆիլմը՝ որպես գեղարվեստական արտադրանք։ Ֆիշերի կերպարում չի բավականացնում խորությունը և ճշմարտացիությունը (շատ միօրինակ փոխանցում է), Սպասկին ամենևին էլ բացահայտված չէ (այստեղ մեղավոր են սցենարի ծախսերը, այլ ոչ թե դերասանի աշխատանքը. ամբողջովին անհեթեթ տեսարաններ և պատասխաններ)։ Այնուամենայնիվ հնարավոր է, որ հոլիվուդյան ձևաչափում սա լավագույնն է, որ կարող էին մեզ տրամադրել ֆիլմի ստեղծողները։ Որպեսզի այդ ձևաչափում մտցվեր իսկական Ֆիշեր և Սպասկի, անհրաժեշտ կլիներ ամբողջ նկարահանման խմբի աներևակայելի վարպետություն և ավելի շատ բյուժե։ Այն, ինչն ինձ դուր է եկել, մոլագարության և երկրպագության, իր գործին նվիրված լինելու թեմայի վրա շեշտադրությունն է, ինչպես նաև գրոսմայստեր Լոմբարդիի կերպարը, ով Ֆիշերին հասկանալու համար քիչ տեղեկություն չի տալիս, քան հենց Ֆիշերը։ Վատ չի ստացվել նաև Փոլի կերպարը, չնայած այստեղ ևս չի շրջանցվել հոլիվուդյան ուռա-հայրենասիրությունը։ Իմ կարծիքով, եթե նրան ներկայացնեին այնպես, ինչպիսին նա իրականում կար, ավելի հետաքրքիր կլիներ։ Ընդհանուր առմամբ, հոլիվուդյան դաժան իրականության պայմաններում բավականին լավ ֆիլմ է, սակայն, իմ դեպքում, վնասակար է մի փոքր շատ իմանալ!»:

Ծանոթագրություններ
------------------

1. 1 2 3 4 5 6 7 8  Internet Movie Database — 1990.
2. ↑  Internet Movie Database — 1990.
3. ↑
4. ↑
5. 1 2 3 4 5 6 7
6. 1 2 3 4 5 6
7. 1 2 3 4 5  ČSFD (չեխերեն) — 2001.
8. 1 2 3 4 5
9. ↑  «Toronto Film Review: 'Pawn Sacrifice'». Variety. 2014 թ․ սեպտեմբերի 7.
10. ↑  «Pawn Sacrifice (2015)». Rotten Tomatoes.
11. ↑  «Pawn Sacrifice Reviews». Metacritic.

Արտաքին հղումներ
----------------

* Պաշտոնական կայք
* Pawn Sacrifice(անգլ.) ֆիլմը Internet Movie Database կայքում
* Pawn Sacrifice(անգլ.) ֆիլմը Rotten Tomatoes կայքում
* «Pawn Sacrifice»(անգլ.) ֆիլմը Metacritic կայքում:
* *Pawn Sacrifice* at History vs. Hollywood

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · MusicBrainz · Rotten Tomatoes |

 |